Zosman Zetwal - BENIQUE CIVIL - InLibroVeritas
Zosman Zetwal
kè m se yon vas etandi
Lodè w vinn jwenn
nan miwa lank
lè van leve kanpe
ak de men sou ranch
nan powèm mwen
lè toulèjou louvè
bra l'
nan sezon rèv mwen
m reve tout rèv
m reve w
tankou souvni ki te penyen
losti premye kominyon m
m jwe marèl ak pòtrè w
m mare bay tout ak souri w
kèm se yon vas etandi
pou layite kò w
lè zegwi nan mont gen
dòmi nan je.
Vil tèt kwòt
Vil san cheve
ki fèmen kòl
nan piyay kòd lannwit
ki kite mak zong
sou pòtrè m
mak zong
nan lang fèy kaye
kap chare madigra zetwal
tèt kwòt
ki sispann fè postè
ki pot dèy jouk nan rasin
vil m grandi
vil m pèdi
vil kote m te konn kanpe
pou m karese ak lanmè.
Tags : zosman, zetwal, 2013